**Pakuotės lapelis: informacija vartotojui**

**neo-angin be cukraus kietosios pastilės**

2,4-dichlorbenzilo alkoholis, amilmetakrezolis, levomentolis

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 3-4 dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra neo-angin be cukraus ir kam jis vartojamas

2. Kas žinotina prieš vartojant neo-angin be cukraus

3. Kaip vartoti neo-angin be cukraus

4. Galimas šalutinis poveikis

5. Kaip laikyti neo-angin be cukraus

6. Pakuotės turinys ir kita informacija

**1. Kas yra neo-angin be cukraus ir kam jis vartojamas**

neo-angin be cukraus sukelia vietinį mikrobus naikinantį ir skausmą malšinantį poveikį.

2,4 ‑ dichlorbenzilo alkoholis ir amilmetakrezolis pasižymi dezinfekuojančiomis, levomentolis – šaldančiomis ir skausmą malšinančiomis savybėmis.

neo-angin kietosios pastilės vartojamos vietiniam ryklės gleivinės uždegimo gydymui.

Jeigu per 3-4 dienas Jūsų savijauta nepagerėjo arba net pablogėjo, kreipkitės į gydytoją.

**2. Kas žinotina prieš vartojant neo-angin be cukraus kietąsias pastiles**

**neo-angin be cukraus vartoti negalima:**

jeigu yra padidėjęs jautrumas (alergija) bet kuriai veikliajai arba bet kuriai pagalbinei šio vaisto medžiagai (jos išvardytos 6 skyriuje).

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti neo-angin.

#### **Vaikams ir paaugliams**

Vaisto nerekomenduojama vartoti jaunesniems kaip 6 metų vaikams, nes duomenų apie saugumą nepakanka.

**Kiti vaistai ir neo-angin**

Jeigu vartojate arba neseniai vartojote kitų vaistų, arba dėl to nesate tikri, apie tai pasakykite gydytojui arba vaistininkui.

Sąveikos su kitais vaistais atvejų nenustatyta.

neo-angin be cukraus vartojimas su maistu ir gėrimais

Vaisto galima vartoti su maistu arba be jo.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Klinikinių duomenų apie vaisto vartojimą nėštumo metu nėra. Tyrimai su gyvūnais tiesioginio ar netiesioginio kenksmingo poveikio nėštumo eigai**,** embriono ar vaisiaus vystymuisi, vaikavimuisi ar jauniklių vystymuisi neparodė.

Kadangi duomenų apie vaisto vartojimo saugumą nėštumo bei žindymo laikotarpiu nepakanka, nėščiosioms ir žindyvėms jo vartoti nerekomenduojama.

**Vairavimas ir mechanizmų valdymas**

Poveikio vairavimui ar mechanizmų valdymui nenustatyta.

**neo-angin be cukraus kietųjų pastilių sudėtyje yra Ponceau 4R (E124), izomalto (E953) ir natrio**

neo-angin be cukraus kietųjų pastilių sudėtyje yra dažiklio Ponceau 4R (E 124), kuris gali sukelti alerginių reakcijų.

Kiekvienoje neo-angin be cukraus kietojoje pastilėje yra 2,58 g cukraus pakaitalo izomalto (E953), tai atitinka 6 kcal (26 kilodžaulius). Cukriniu diabetu sergantiems pacientams būtina į tai atsižvelgti. Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Izomaltas gali truputį laisvinti vidurius.

Kiekvienos šio vaistinio preparato pastilėje yra mažiau kaip 1 mmol (23 mg) natrio, t. y. jis beveik neturi reikšmės.

**3. Kaip vartoti neo-angin be cukraus**

Visada vartokite šį vaistą tiksliai, kaip aprašyta šiame pakuotės lapelyje. Jeigu abejojate, kreipkitės į gydytoją arba vaistininką.

Jeigu gydytojas nepaskyrė kitaip, vaistą vartokite vadovaudamiesi šiais nurodymais.

Suaugusieji, paaugliai ir vyresni nei 6 metų vaikai

Suaugę žmonės, paaugliai ir vyresni nei 6 metų vaikai kas 2‑ 3 valandas turi lėtai sučiulpti po vieną pastilę.

Didžiausia paros dozė yra 6 pastilės.

Nepasitarus su gydytoju, vaisto vartoti ilgiau nei 3-4 dienas negalima.

**Ką daryti pavartojus per didelę neo-angin dozę?**

Pranešimų apie perdozavimą negauta. Jeigu atsitiktinai išgėrėte per daug pastilių, kreipkitės į gydytoją arba vaistininką. Teoriškai, galimos ir alerginės reakcijos. Galimas vidurius laisvinantis poveikis.

Pamiršus pavartoti neo-angin be cukraus

Jeigu pamiršote suvartoti neo-angin be cukraus arba suvartojote per mažai, nuo kitos dozės tęskite vartojimą įprasta tvarka. Negalima vartoti dvigubos dozės norint kompensuoti praleistą dozę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nepageidaujamas poveikis išvardintas pagal jo atsiradimo dažnį.

Labai reti (pasitaiko mažiau kaip 1 iš 10000 vartojusiųjų)

Skrandžio veiklos sutrikimas, burnos gleivinės suerzinimas.

Dažnis nežinomas (negali būti apskaičiuotas pagal turimus duomenis)

Alerginės reakcijos, tokios kaip burnos ir liežuvio patinimas.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti neo-angin be cukraus**

Laikyti vaikams nepastebimoje ir nepasiekiamoje vietoje.

Laikyti ne aukštesnėje kaip 30 °C temperatūroje.

Laikyti gamintojo pakuotėje, kad preparatas būtų apsaugotas nuo drėgmės.

Ant dėžutės ir lizdinės plokštelės po „EXP“ nurodytam tinkamumo laikui pasibaigus, šio vaistinio preparato vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6.** **Pakuotės turinys ir kita informacija**

**neo-angin be cukraus sudėtis**

* Veikliosios medžiagos: 2,4-dichlorbenzilo alkoholis, amilmetakrezolis, levomentolis. Vienoje kietojoje pastilėje yra 1,20 mg 2,4-dichlorbenzilo alkoholio, 0,60 mg amilmetakrezolio ir 5,72 mg levomentolio.
* Pagalbinės medžiagos yra žvaigždanyžių eterinis aliejus, pipirmėčių eterinis aliejus, izomaltas (E953), vyno rūgštis, Ponceau 4R (E124), sudėtyje yra labai mažas natrio kiekis .

**neo-angin be cukraus išvaizda ir kiekis pakuotėje**

Pastilės yra raudonos, apvalios, abipus išgaubtos, pusiau skaidrios.

Pastilės supakuotos į lizdines plokšteles. Kartono dėžutėje yra 24 pastilės.

Registruotojas ir gamintojas

Divapharma GmbH

Motzener Str. 41

12277 Berlin

Vokietija

Šis pakuotės lapelis paskutinį kartą peržiūrėtas 2021-06-11.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje<http://www.vvkt.lt/>